**Overskrift:**

Første inntak på videregående klart

**Ingress:**

De aller fleste får beskjed om at de får ønsket programområde og alle med ungdomsrett får plass i første inntak.

**Brødtekst:**

6184 søkte fylkeskommunal skoleplass i Nord-Trøndelag for skoleåret 2017/2018.  Av disse er 5596 nordtrøndere.  
Ved de fylkeskommunale videregående skolene i Nord-Trøndelag er det i alt 5680 søkere som har fått tilbud om plass. Av disse har foreløpig 92,03 % fått tilbud på sitt første programområde.

**Alle med ungdomsrett har fått tilbud**  
Det er i alt 5471 (5483) søkere fra Nord-Trøndelag med ungdomsrett til fylkeskommunale videregående skoler i Nord-Trøndelag. Alle disse har fått tilbud om plass ved første inntak.  
Årets avgangselever i grunnskolen, inkludert private grunnskoler og voksenopplæringssenter, i Nord-Trøndelag er 1906. Hele 99 % av dem har søkt om plass i videregående opplæring.

**Søknadsfordeling på Vg1 (fjorårets tall i parentes)**  
Søkerandel til yrkesfaglig utdanningsprogram  54,10 % (53,40 %)  
Søkerandel til studieforberedende utdanningsprogram 45,90 % (46,60 %)  
- herav søkerandel til studiespesialisering   23,75 % (22,90 %)

**Størst søkning har følgende utdanningsprogram Vg1 (antall søkere med dette som førsteønske):**  
Studiespesialisering   588 (581)  
Helse og oppvekstfag   395 (427)  
Idrettsfag               297 (352)  
Teknikk og ind. produksjon  235 (188)  
Bygg- og anleggsteknikk  180 (205)

**De mest populære tilbudene i forhold til elevplasser på utdanningsprogrammene Vg1:**   
Idrettsfag og Helse og oppvekstfag (Idrettsfag og elektro)

**Søknad til læreplass**  
Antall søkere til læreplass i år 670 – 522 m/ungdomsrett (678 – 534) med ungdomsrett. Pr. i dag har 375 - 308 m/ungdomsrett (341 – 288) fått tilbud om læreplass.  
Det er fortsatt tidlig i formidlingsprosessen, og antall søkere som er formidlet på dette tidspunktet ligger litt over nivået på samme tid i fjor.

**Om inntaket**  
Det har gått ut meldinger via SMS til alle som har søkt videregående skoletilbud som er med i fellesinntaket.   
Alle søkere som har oppgitt mobiltelefonnummer, får melding om inntaket via SMS. De må gå inn på [www.vigo.no](http://www.vigo.no/) for å se hvor de er tatt inn/står på venteliste.   
Svarfrist er 12. juli.

Søkere som ikke har oppgitt mobiltelefonnummer i søknaden, får melding om inntaket pr. brev. Det er viktig at alle svarer i riktig tid uansett hvilken melding de får. De som ikke svarer innen fristen, blir i utgangspunktet automatisk strøket av alle lister.

2. inntak sendes ut 28. juli med svarfrist 2. august.

[Les mer om inntak og videregående opplæring her.](https://www.vilbli.no/?Fylke=17)

**Lenker:**

[www.vigo.no](http://www.vigo.no/)

[Les mer om inntak og videregående opplæring her.](https://www.vilbli.no/?Fylke=17)